stanford-oval/wikipedia huggingface dataset:
วัยซนคนมีพลังจิต

| --- | --- |
วัยซนคนมีพลังจิต
学園アリス (Gakuen Alice)
ชื่อภาษาอังกฤษ: Alice Academy
แนว: สุขนาฏกรรม แฟนตาซี โรแมนติก
มังงะ
เขียนโดย: ทาจิบานะ ฮิงุจิ
สำนักพิมพ์: ฮาคุเซ็นชะ
สำนักพิมพ์ภาคภาษาไทย:  บงกช
นิตยสาร:  Hana to Yume
กลุ่มเป้าหมาย: โชโจะ
วางจำหน่ายตั้งแต่: 19 กุมภาพันธ์ 2546 – ปัจจุบัน
จำนวนเล่ม: ญี่ปุ่น 31 เล่ม ไทย 31 เล่ม
อนิเมะโทรทัศน์
กำกับโดย: ทาคาฮิโระ โอโมริ
อำนวยการสร้างโดย: เอโชว คอนโดะ อัตสึฮิโระ อิวาคามิ โนบุยูกิ ซูงะ ทาคาชิ ซาคุมะ
เขียนบทโดย: มาซาชิ โยโกยามะ
ดนตรีโดย: มาโคโตะ โมชิโมริ
สตูดิโอ: ทีเอซี กรุ๊ป, อนิแม็กซ์
ถือสิทธิ์โดย: อเมริกาเหนือ โนโซมิ เอ็นเตอร์เทนเม้นท์
เครือข่าย:  NHK BS-2 
ฉาย:  30 ตุลาคม 2547  –  14 พฤษภาคม 2548
ตอน: 26 ตอน
เกม
วัยซนคนมีพลังจิต ~Doki Doki Fushigi Taiken~
ผู้พัฒนา: สถานีคิดส์
ผู้จัดจำหน่าย: สถานีคิดส์
แนว: ผจญภัย
แพลตฟอร์ม: เกมส์ผจญภัยสำหรับผู้ชาย
วางจำหน่ายเมื่อ: 18 พฤศจิกายน 2547
เกม
วัยซนคนมีพลังจิต ~Kira Kira Memory Kiss~
ผู้พัฒนา: สถานีคิดส์
ผู้จัดจำหน่าย: สถานีคิดส์
แนว: ผจญภัย
แพลตฟอร์ม: PlayStation 2
วางจำหน่ายเมื่อ: 10 กุมภาพันธ์ 2549
เกม
วัยซนคนมีพลังจิต: Waku Waku Happy Friends
ผู้พัฒนา: สถานีคิดส์
ผู้จัดจำหน่าย: สถานีคิดส์
แนว: ผจญภัย
แพลตฟอร์ม: Nintendo DS
วางจำหน่ายเมื่อ: 19 เมษายน 2550
 สถานีย่อยการ์ตูนญี่ปุ่น
วัยซนคนมีพลังจิต (ญี่ปุ่น: 学園アリス; โรมาจิ: Gakuen Alice) (อังกฤษ: Alice Academy) เป็นการ์ตูนญี่ปุ่นแต่งโดย ทาจิบานะ ฮิงุจิ (樋口橘) ในญี่ปุ่นถูกตีพิมพ์ในนิตยสารมังงะ Hana to Yume  มีความยาว 26 ตอน โดยอนิเมะฉายทาง NHK BS-2 ตั้งแต่  30 ตุลาคม 2004 ถึง 14 พฤษภาคม 2005 อนิเมะเรื่องนี้เคยได้รับการแปลและการพากย์เป็นภาษาอังกฤษโดยเครือข่ายโทรทัศน์อนิแม็กซ์ และออกอากาศเครือข่ายทั่วทั้งเอเซีย ในงานอนิเมะเจแปนเอ็กซ์โป 2008 นั้น เดอะ ไรท์ สตูฟ อินเตอร์เนชั่นแนล ได้ประกาศให้โนโซมิ เอ็นเตอร์เทนเม้นท์นั้นถือลิขสิทธิ์และวางจำหน่ายในอเมริกาเหนือ
ในปี 2558 นั้นซีรีส์มังงะเรื่อง วัยซนคนมีพลังจิต ได้ออกภาคแยกในชื่อว่า "Kageki no Kuni no Alice (歌劇の国のアリス)"  ซึ่งเป็นเนื้อเรื่องที่เกิดขึ้นหลังจากจบซีรีส์ เมื่อไม่กี่เดือนก่อน และมีตัวละครใหม่ เนื้อเรื่องที่น่าติดตาม โดยตัวเอกนามว่า ฮิคารุ อันโดะ ผู้กำลังตามหาพี่ชายที่พลัดพรากจากกัน และถูกแยกไปจากเธอเพราะเขามีพลังของอลิซ เธอจึงใช้ทุกวิธีจนหาทางเข้าสถาบันอลิซในฐานะคนธรรมดาได้สำเร็จ แล้วหวังว่าจะได้พบพี่ชายอีกครั้ง นอกจากนี้ซีรีส์มังงะภาคหลักยังถูกลิขสิทธิ์ในไทยโดยสำนักพิมพ์บงกซ และในอเมเริกาโดยโตเกียวป๊อป
เนื้อเรื่อง

โฮตารุกับมิคังเป็นเพื่อนที่สนิทกันมาก ทั้งสองเติบโตในเมื่องเล็กๆแห่งหนึ่งในชนบท  วันหนึ่งโฮตารุต้องออกจากโรงเรียนอย่างกะทันหัน เพื่อไปเรียนในเมืองใหญ่  ทำให้ทั้งสองต้องจากกัน  มิคังคิดถึงโฮตารุมาก อยากพบโฮตารุอีก จึงพยายามเดินทางไปจนถึงโรงเรียนอลิซ ซึ่งเป็นโรงเรียนที่รวบรวมเด็กที่มีความสามารถพิเศษ โดยจะเรียกเด็กเหล่านี้ว่าว่า "อลิซ" เธอปรารถนาจะเข้าไปเรียนที่โรงเรียนแห่งนี้ให้ได้ ที่หน้าโรงเรียนนั้นเองก็เกิดเหตุ จนคุณครูในโรงเรียนอลิซต้องเข้ามาช่วยเหลือ ระหว่างนั้นคุณครูก็ได้สังเกตเห็นถึงความสามารถพิเศษของมิคัง (ซึ่งแม้แต่เจ้าตัวเองก็ไม่รู้) เธอจึงสามารถเข้าไปเรียนในโรงเรียนอลิซ และในที่สุดก็ได้พบโฮตารุเด็กสาวอัจฉริยะหน้าตาย เพื่อนสนิทที่เธอเฝ้าตามหา แต่เรื่องราวเพิ่งจะเริ่มขึ้น มิคังต้องพยายามศึกษา ให้ทราบถึงลักษณะและพัฒนาความสามารถพิเศษของตน แล้วพบกับเรื่องยุ่งๆมากมายในโรงเรียนอลิซ
ประเภทของอลิซ

เป็นอลิซสายสภาพทางกาย มีนารุมิ อ.ผู้ช่วย(+อื่นๆ)เป็นอาจารย์ประจำสาย อลิซสายสภาพทางกายคืออลิซที่มีติดตัว เช่นพวก ฟีโรโมน สะกดรอย ยืดขนาดตัว ฯ 

แต่โดยส่วนมากอลิซสายสภาพทางกายจะเป็นพวกฟีโรโมนซะส่วนใหญ่
เป็นอลิซแห่งวิทยาศาสตร์และเทคโนโลยี (สายเทคนิค) มีมิซากิ(+อื่นๆ)เป็นอาจารย์ประจำสาย อลิซสายเทคนิคคือพวกประดิษฐ์ ทดลอง ผสม ใส่ อะไรก็ได้

ที่ทำให้เกิดมามีชีวิตหรือกลายเป็นเครื่องใช้ไฮเทค (เป็นสายที่ได้รับความนิยมและมีสปอนเซอร์สูงที่สุด)
เป็นอลิซสายสภาพพลังจิต มีจินจิน เซรีน่า มาคิฮาระ(สอนสังคม)(+อื่นๆ)เป็นอาจารย์ประจำสาย อลิซสายพลังจิตคือสายพลังที่คล้ายๆกับพวกที่มีเวทมนตร์ 

พลังเหนือธรรมชาติสามารถใช้หรือเรียกสิ่งที่ไม่น่าจะมีอยู่จริงได้ เช่น ภาพลวงตา การทำนาย เห็นอนาคต เห็นอดีต อ่านใจ การสะกดจิต ฯ
เป็นอลิซอื่นๆที่ไม่อยู่ในกลุ่ม 3 กลุ่มแรก (สายความสามารถพิเศษ) มีโนดัจจิเป็นอาจารย์ประจำสาย เป็นสายอลิซที่รวมอลิซแปลกประหลาด ไม่น่าเชื่อว่ามีอยู่จริง 

ไม่ค่อยมีประโยชน์ เช่น เรียกฝน ถอดวิญญาณ ไร้ผล ไปไหนมาไหนด้วยกระจก แยกร่าง เล่นมุกแป้กแต่ทำให้คนฟังหัวเราะ สลายพลัง ฯ
เป็นอลิซที่สามารถสร้างอันตรายให้แก่ผู้อื่น (สายความสามารถอันตราย)มีเพอร์โซน่าเป็นอาจารย์ประจำสาย เป็นสายที่มีความอันตรายสูง 

ส่วนมากจะเป็นอลิซที่สามารถใช้ทำลายล้าง หรือทำให้สลายหายไปได้ เช่น ไฟ อากาศ น้ำแข็ง คำสาป แมลงพิษ วิญญาณร้าย พื้นดิน ฯ หลายคน

เชื่อว่าความจริงแล้วสายความสามารถอันตรายคือสายที่เอาเด็กที่มีอลิซร้ายแรงมาฝึกและให้ทำงานแก่โรงเรียน
ประเภทของอลิซ > รูปแบบความสามารถ

แบ่งออกเป็น 4 กลุ่ม
เกิดเฉพาะตอนเป็นเด็ก
ใช้พลังได้น้อยแต่จะยังคงอยู่กับตัวไปอีกนาน
ใช้พลังได้ครั้งละมากๆ แต่จะทำให้ความสามารถอลิซน้อยลง(หายไป)
พลังอลิซไม่มีขีดจำกัด แต่ทุกครั้งเมื่อใช้อลิซจะทำให้อายุขัยของคนๆ นั้นลดลงด้วย
กลุ่มนักเรียนพิเศษ

ในโรงเรียนนักเรียนที่มีความประพฤติ อลิซ ความสามารถ การเรียน หรืออะไรต่างๆที่แตกต่างจากนักเรียนปกติทั่วไปหรืออยู่ในจำพวกที่เหนือกว่าอลิซปกติ จะถูกจัดไปอยู่ในกลุ่มต่างๆ ดังนี้
เป็นกลุ่มนักเรียนที่ประกอบไปด้วย นักเรียนชั้นพิเศษที่เป็นหลักสำคัญของนักเรียน จะประกอบไปด้วย ประธานนักเรียน รองประธานนักเรียน ผู้ช่วย 

และตัวแทนอลิซสายต่าง ๆ เป็นฝ่ายดูแลบริหารนักเรียนในโรงเรียน
เป็นนักเรียนที่มีโอกาสจะได้เป็นพวกพรินซิเพิล ว่าที่นักเรียนชั้นพิเศษจะถูกคัดเลือกจากอลิซ ไหวพริบ ความสามารถ บุคลิก ความคิด 

จินตนาการ ความคิดสร้างสรรค์ อุดมคติ พฤติกรรม และความรู้ ในการทดสอบจะมีทั้งภาคปฏิบัติและภาคทฤษฏี
เป็นนักเรียนที่ได้รับคะแนนนิยมและผลโหวตจากบุคคลภายนอกมากที่สุด เป็นรางวัลรายบุคคลที่จะมอบให้ทุกปี ปีละครั้ง รางวัลที่ได้รับคือเงินรางวัล

และของที่ระลึก หากไม่มีผู้ที่เหมาะสมทั้ง2รางวัลก็จะไม่ถูกประกาศ
เป็นรางวัลที่จะมอบให้กับเฉพาะน้องใหม่ที่เพิ่งจะเข้าเรียนมาได้ไม่ถึงปี เป็นรางวัลดาวรุ่งน้องใหม่ไฟแรง รางวัลนี้สื่อว่ามีอนาคตอย่างแน่นอน

ผู้ที่ได้รับรางวัลนี้ คือนักเรียนที่เข้าใหม่แล้วมีคะแนนนิยม สปอนเซอร์ ผลโหวตมากที่สุด เป็นผลโหวตรายบุคคล รางวัลคือเงินและของที่ระลึก
จะจัดขึ้นทุกปี ปีละครั้งในวันขึ้นปีใหม่ที่ตำหนักเจ้าหญิงบุปผาของ ผอ.แผนกมัธยมต้น เป็นการสังสรรค์ของสาวงามอัจฉริยะ ผู้ที่จะได้รับเลือก

ต้องเป็นผู้หญิงเท่านั้น(หญิงแท้ๆ) สวย น่ารัก มีเสน่ห์ และความสามารถโดดเด่นกว่าหญิงทั่วไป หากถูกรับเลือกจะมีจดหมายเชิญส่งมา หรือบางคนอาจจะเจอ

ลูกแก้วแห่งการคัดเลือก ซึ่งคนที่เป็นที่น่าจับตามองหรือมาแรงในปีนั้นๆจะเจอลูกแก้วนี้ง่าย ยกเว้นกรณีของมิคังซึ่งร่างกายของมิคังน่าจะถูกฉโลกกับลูกแก้วคัดเลือก
สื่อ > มังงะ

ซีรีส์มังงะวัยซนคนมีพลังจิตนั้นเขียนโดยอาจาย์ทาจิบานะ ซึ่งตีพิมพ์ลงในนิตยสาร Hana to Yume ของญี่ปุ่น โดยสำนักพิมพ์ Hakusensha นั้นได้รวบรวมเล่มไว้ในtankōbon และเล่มที่สามสิบเอ็ดได้วางจำหน่ายในเดือนมีนาคม 2556
ยังถูกซื้อลิขสิทธิ์ในไทยโดยสำนักพิมพ์บงกซ นอกจากนี้สำนักพิมพ์ Tokyopop ในอเมริกาเหนือยังซื้อลิขสิทธ์และเอาไปเผยแพร่ในภาษาอังกฤษก่อนที่สำนักพิมพ์จะปิดตัวลง หลังจากที่ตีพิมพ์เล่มที่ 16่ ยังได้รับลิขสิทธิ์ในเยอรมันและสเปน
สื่อ > อนิเมะ

ทีวีซีรี่ย์อนิเมะนั้นกำกับโดยคุณ Takahiro Omori เริ่มออกอากาศเมื่อวันที่ 20 ตุลาคม 2547 ถึง 14 พฤษภาคม 2548 มีความยาวการฉายทั้งหมด 26 ตอน
แล้วซีรีส์นี้ยังใช้เพลงประกอบกับตัวอนิเมะหลักทั้งหมดสองเพลงด้วยกัน โดยเพลงเปิดได้ใช้ชื่อว่า "Pikapika no Taiyou" (Shining Sun)  ซึ่งร้องโดยคุณอุเอดะ คานะ ผู้ซึ่งให้เสียงพากย์กับมิคัง นางเอกของเรื่อง ส่วนเพลงปิดมีชื่อว่า "Shiawase no Niji" ( Rainbow of Happiness)" ซึ่งร้องโดยคุณอุเอดะ คานะและริเอะ คูงิมิยะ
จากนั้นซีรี่ย์เรื่องนี้ได้ออกวางจำหน่ายดีวีดีเป็นภาษาญี่ปุ่นทั้งหมด 5 แผ่น มีกำหนดฉายในอเมริกาเหนือ เมื่อวันที่ 7 กรกฎาคม พ.ศ. 2552 เท่านั้น
สื่อ > แฟนบุ๊คส์

วัยซนคนมีพลังจิตได้ออกแฟนบุ๊คส์ซึ่งเป็นออฟฟิเซี่ยล (เล่มที่ 7.5) และถูกตีพิมพ์ในเดือนมีนาคม พ.ศ.2548 ภายในเนื้อหาแฟนบุ๊คส์เล่มแรกจะมีข้อมูลบางอย่างที่ไม่มีในมังงะหลัก จนถึงเล่มที่ 7 ของซีรีส์ แล้วแฟนบุ๊คส์ในชื่อว่า "วัยซนคนมีพลังจิต SP Fanbook" ถูกวางจำหน่ายในรูปแบบของ furoku ในนิตยสารของHana to Yume
กระแสตอบรับ

ซีรีส์มังงะมียอดตีพิมพ์มากกว่า 7 ล้านเล่มในปี 2556
แหล่งข้อมูลอื่น

Official Homepage เก็บถาวร 2008-04-12 ที่ เวย์แบ็กแมชชีน
Another official Homepage - เว็บ NHK (ญี่ปุ่น)
Fragile Dreams (A Site dedicated to Gakuen Alice) (อังกฤษ)
Fragile Dreams Forum (A Message Board Dedicated to Gakuen Alice and other works of Higuchi Tachibana) เก็บถาวร 2016-03-10 ที่ เวย์แบ็กแมชชีน (อังกฤษ)
วัยซนคนมีพลังจิต สารานุกรมของ Anime News Network (อังกฤษ)
โลกนี้ โลกหน้า ข้าก็เป็นพระเจ้า

ซีรีส์มังงะญี่ปุ่น
| --- | --- |
โลกนี้ โลกหน้า ข้าก็เป็นพระเจ้า
ปกหนังสือมังงะเล่มที่ 1
神無き世界のカミサマ活動 (Kaminaki Sekai no Kamisama Katsudō)
ชื่อภาษาอังกฤษ: KamiKatsu: Working for God in a Godless World
แนว: จินตนิมิต,ต่างโลก
มังงะ
เขียนโดย: อาโออิ อากาชิโระ
วาดภาพโดย: ซนโช ฮังเง็ตซูบัง
สำนักพิมพ์: ฮีโรส์
สำนักพิมพ์ภาคภาษาไทย: ดังโงะมังงะ
นิตยสาร: ฮีโรส์รายเดือน (1 พฤษภาคม พ.ศ. 2562 – 30 ตุลาคม พ.ศ. 2563) คอมิเพล็กซ์ (27 พฤศจิกายน พ.ศ. 2563 – ปัจจุบัน)
กลุ่มเป้าหมาย: เซเน็ง
วางจำหน่ายตั้งแต่: 1 พฤษภาคม พ.ศ. 2562 – ปัจจุบัน
จำนวนเล่ม: 7 (ญี่ปุ่น) 6 (ไทย) (หนังสือ)
มังงะ
คามินากิ เซไก โนะ โอเนจัง คัตสึโด
เขียนโดย: อาโออิ อากาชิโระ ชินยะ มูราตะ (composition)
วาดภาพโดย: โทกิซาดะ ฮายามิ
สำนักพิมพ์: ฮีโรส์
นิตยสาร: คอมิเพล็กซ์
กลุ่มเป้าหมาย: เซเน็ง
วางจำหน่ายตั้งแต่: 25 พฤศจิกายน พ.ศ. 2565 – ปัจจุบัน
จำนวนเล่ม: 1 (หนังสือ)
อนิเมะโทรทัศน์
กำกับโดย: ยูกิ อินาบะ
เขียนบทโดย: อาโออิ อากาชิโระ
ดนตรีโดย: ยาซูโนริ อิวาซากิ
สตูดิโอ: สตูดิโอพาเล็ต
เครือข่าย: Tokyo MX, BS NTV, Kansai TV, Saga TV, AT-X
เครือข่ายภาษาไทย: ปีลีปีลี
ฉาย:  6 เมษายน พ.ศ. 2566  –  6 กรกฎาคม พ.ศ. 2566
ตอน: 12 (รายชื่อตอน)
 สถานีย่อยการ์ตูนญี่ปุ่น
โลกนี้ โลกหน้า ข้าก็เป็นพระเจ้า (ญี่ปุ่น: 神無き世界のカミサマ活動; โรมาจิ: Kaminaki Sekai no Kamisama Katsudō; ทับศัพท์: คามินากิ เซไก โนะ คามิซามะ คัตสึโด; แปลว่า "สิ่งที่พระเจ้าทรงกระทำในโลกที่ไร้พระเจ้า") หรือชื่อโดยย่อในภาษาญี่ปุ่นคือ คามิกัตสึ (ญี่ปุ่น: カミカツ; โรมาจิ: KamiKatsu) เป็นซีรีส์มังงะญี่ปุ่น แต่งเรื่องโดยอาโอกิ อากาชิโระ และวาดภาพโดยซนโช ฮังเง็ตสึบัง ตีพิมพ์ในนิตยสารฮีโรส์รายเดือน นิตยสารมังงะแนวเซเน็งของสำนักพิมพ์ฮีโรส์ตั้วแต่เดือนพฤษภาคม พ.ศ. 2562 ถึงตุลาคม พ.ศ. 2563 ก่อนจะย้ายไปเผยแพร่ทางเว็บไซต์คอมิเพล็กซ์ตั้งแต่เดือนพฤศจิกายน พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 เมื่อเดือนพฤษภาคม พ.ศ. 2566 ซีรีส์มังงะมีลิขสิทธิ์ในประเทศไทยโดยสำนักพิมพ์ดังโงะมังงะ ซีรีส์อนิเมะโทรทัศน์ดัดแปลงผลิตโดยสตูดิโอพาเล็ต ออกอากาศตั้งแต่เดือนเมษายนถึงกรกฎาคม พ.ศ. 2566
สื่อ > มังงะ

ซีรีส์มังงะ โลกนี้ โลกหน้า ข้าก็เป็นพระเจ้า แต่งเรื่องโดยอาโอกิ อากาชิโระ และวาดภาพโดยซนโช ฮังเง็ตสึบัง เริ่มตีพิมพ์ในนิตยสารฮีโรส์รายเดือน นิตยสารมังงะแนวเซเน็งของสำนักพิมพ์ฮีโรส์ในวันที่ 1 พฤษภาคม พ.ศ. 2562 ภายหลังย้ายไปเผยแพร่ทางเว็บไซต์คอมิเพล็กซ์ตั้งแต่วันที่ 27 พฤศจิกายน พ.ศ. 2563 หลังนิตยสารฮีโรส์รายเดือนยุติการตีพิมพ์ในวันที่ 30 ตุลาคมในปีเดียวกัน  รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 เมื่อเดือนพฤศจิกายน พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์ดังโงะมังงะ ประกาศลิขสิทธิ์เมื่อวันที่ 13 กรกฎาคม พ.ศ. 2564
มังงะภาคแยกแต่งเรื่องโดยชินยะ มูราตะ และวาดภาพโดยโทกิซาดะ ฮายามิ ชื่อเรื่องว่า คามินากิ เซไก โนะ โอเนจัง คัตสึโด (神無き世界のおねーちゃん活動, Kaminaki Sekai no Onee-chan Katsudō, แปลว่า "สิ่งที่พี่สาวกระทำในโลกที่ไร้พระเจ้า") เริ่มเผยแพร่ทางเว็บไซต์คอมิเพล็กซ์ในวันที่ 25 พฤศจิกายน พ.ศ. 2565 รวบรวมตีพิมพ์เป็นหนังสือมังงะรวมเล่ม 1 เล่มเมื่อเดือนมีนาคม พ.ศ. 2566
สื่อ > มังงะ > หนังสือมังงะ

| # | วันที่ออกจำหน่าย | ISBN |
| --- | --- | --- |
| 1 |  5 กุมภาพันธ์ พ.ศ. 2563 | 978-4-86-468701-0 |
| 2 |  4 กรกฎาคม พ.ศ. 2563 | 978-4-86-468730-0 |
| 3 |  29 มกราคม พ.ศ. 2564 | 978-4-86-468778-2 |
| 4 |  29 กันยายน พ.ศ. 2564 | 978-4-86-468833-8 |
| 5 |  27 เมษายน พ.ศ. 2565 | 978-4-86-468880-2 |
| 6 |  29 พฤศจิกายน พ.ศ. 2565 | 978-4-86-468140-7 |
| 7 |  29 พฤษภาคม พ.ศ. 2566 | 978-4-86-468171-1 |
สื่อ > มังงะ > คามินากิ เซไก โนะ โอเนจัง คัตสึโด

| # | วันที่ออกจำหน่าย | ISBN |
| --- | --- | --- |
| 1 |  29 มีนาคม พ.ศ. 2566 | 978-4-86-468165-0 |
สื่อ > อนิเมะ

ซีรีส์อนิเมะดัดแปลงมีการประกาศสร้างในวันที่ 26 เมษายน พ.ศ. 2565 ผลิตโดยสตูดิโอพาเล็ต กำกับโดยยูกิ อินาบะ โดยโยชิฟูมิ ซูเอดะเป็นผู้ควบคุมดูแล เขียนบทโดยอาโออิ อากาชิโระ ออกแบบตัวละครโดยคาโอริ โยชิกาวะ และแต่งดนตรีประกอบโดยยาซูโนริ อิวาซากิ  ซีรีส์อนิเมะเริ่มออกอากาศในวันที่ 6 เมษายน พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า "I Wish" ร้องโดยริง คูรูซุ และเพลงปิดชื่อเพลงว่า "Steppin' Up Life!" ร้องโดยอาการิ คิโต
แหล่งข้อมูลอื่น

เว็บไซต์ทางการของมังงะ (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ โลกนี้ โลกหน้า ข้าก็เป็นพระเจ้า ที่ปีลีปีลี
โลกนี้ โลกหน้า ข้าก็เป็นพระเจ้า (มังงะ) ที่เครือข่ายข่าวอนิเมะ
รายชื่อภาพยนตร์ไทยที่เสนอเข้าชิงรางวัลออสการ์ สาขาภาพยนตร์นานาชาติยอดเยี่ยม

ภาพยนตร์ไทยเรื่อง หลานม่า ถือเป็นภาพยนตร์ไทยเรื่องแรกที่ผ่านเข้ารอบ 15 เรื่องสุดท้าย รางวัลออสการ์ สาขาภาพยนตร์นานาชาติยอดเยี่ยม
ประเทศไทยได้เสนอชื่อภาพยนตร์เข้าชิงรางวัลออสการ์ สาขาภาพยนตร์นานาชาติยอดเยี่ยม มาตั้งแต่ปี 2527 ถือเป็นประเทศที่สองในภูมิภาคเอเชียตะวันออกเฉียงใต้ ที่เข้าร่วมตามจากฟิลิปปินส์ รางวัลจะมอบโดยสถาบันศิลปะและวิทยาการภาพยนตร์ สำหรับภาพยนตร์ยอดเยี่ยมที่ผลิตนอกสหรัฐอเมริกา ตัวแทนภาพยนตร์ไทยที่เสนอรางวัลออสการ์ จะถูกคัดเลือกโดยสมาพันธ์สมาคมภาพยนตร์แห่งชาติ เพียงปีละ 1 เรื่องเท่านั้น โดยภาพยนตร์ทุกเรื่องจะใช้ภาษาไทยเป็นหลัก
ภาพยนตร์ไทยเรื่อง หลานม่า สร้างประวัติศาสตร์เป็นภาพยนตร์ไทยเรื่องแรกและเรื่องเดียวที่ผ่านเข้ารอบ 15 เรื่องสุดท้าย (shortlist) ในงานประกาศผลรางวัลออสการ์ ครั้งที่ 97 หลังจากประเทศไทยส่งภาพยนตร์เข้าร่วมการประกวดรางวัลออสการ์ สาขานี้มาตั้งแต่ปี พ.ศ. 2527
เฟ็ลท์แบร์ค

| เฟ็ลท์แบร์ค  |
| --- | --- |
เทศบาล
   ตราอาร์ม
ที่ตั้งของเฟ็ลท์แบร์ค ในอำเภอBreisgau-Hochschwarzwald  
เฟ็ลท์แบร์ค แสดงแผนที่เยอรมนีเฟ็ลท์แบร์ค แสดงแผนที่รัฐบาเดิน-เวือร์ทเทิมแบร์ค
พิกัด:  47°51′22″N 8°6′42″E﻿ / ﻿47.85611°N 8.11167°E﻿ / 47.85611; 8.11167
ประเทศ: เยอรมนี
รัฐ: บาเดิน-เวือร์ทเทิมแบร์ค
จังหวัด: ไฟรบวร์ค อิม ไบรส์เกา  
อำเภอ: Breisgau-Hochschwarzwald
พื้นที่
 • ทั้งหมด: 24.97 ตร.กม. (9.64 ตร.ไมล์)
ความสูง: 1,277 เมตร (4,190 ฟุต)
ประชากร (2020-12-31)
 • ทั้งหมด: 1,849 คน
 • ความหนาแน่น: 74 คน/ตร.กม. (190 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 79868
รหัสโทรศัพท์: 07676 / 07655
ทะเบียนพาหนะ: FR
เว็บไซต์: www.feldberg-schwarzwald.de
เฟ็ลท์แบร์ค (เยอรมัน: Feldberg) เป็นหมู่บ้านในรัฐบาเดิน-เวือร์ทเทิมแบร์ค ประเทศเยอรมนี ด้วยความสูง 1277 เมตรเหนือระดับน้ำทะเลทำให้หมู่บ้านแห่งนี้กลายเป็นหมู่บ้านที่อยู่สูงที่สุดในเยอรมนี เฟ็ลท์แบร์คตั้งอยู่ด้านในเขตอุทยานแห่งชาติป่าดำใต้ในช่องเขาเฟ็ลท์แบร์ค โดยมีสโลแกนของหมู่บ้านว่า "สูงที่สุดในป่าดำ" (Das Höchste im Schwarzwald) หมู่บ้านแห่งนี้เป็นแหล่งเล่นสกีแห่งหนึ่งในฤดูหนาว
↑   "Bevölkerung nach Nationalität und Geschlecht am 31. Dezember 2020" [Population by nationality and sex as of December 31, 2020] (CSV). Statistisches Landesamt Baden-Württemberg (ภาษาเยอรมัน). มิถุนายน 2021. สืบค้นเมื่อ 17 ตุลาคม 2021.
ไส้กรอกเวียนนา

ไส้กรอกเวียนนากระป๋อง ของอเมริกาเหนือ
ไส้กรอกเวียนนาในซอสมะเขือเทศบรรจุกระป๋อง ของเกาหลี
ไส้กรอกเวียนนา (อังกฤษ: Vienna sausage; เยอรมัน: Wiener Würstchen หรือ Wiener; ฝรั่งเศส: saucisse de Strasbourg หรือ saucisse de Francfort) เป็นไส้กรอกแดง (hot dog) ประเภทหนึ่ง
ในประเทศทางยุโรป ไส้กรอกเวียนนาเป็นไส้กรอกสำเร็จรูป มักรมควัน และหาซื้อได้ตามร้านค้าทั่วไป มีลักษณะละรสคล้ายคลึงกับไส้กรอกแดงทั่วไปเป็นอันมาก ภาษาปากจึงมักเรียกรวมกันว่าไส้กรอกแดง แต่ไส้กรอกเวียนนายาวและบางกว่า กับทั้งยังบรรจุใน "กรอก" (casing) ที่เบากว่าและรับประทานได้ด้วย เมื่อจะกิน มักจัดให้ร้อน ๆ ทั้งชิ้นยาว ๆ นั้น พร้อมเครื่องปรุงรส ยิ่งทำให้มีรูปลักษณ์คล้ายไส้กรอกแดงทั่วไปไปใหญ่
ส่วนในทางอเมริกาเหนือ ไส้กรอกเวียนนาจะหมายถึงไส้กรอกที่เล็กและสั้นกว่าไส้กรอกแดงทั่วไป ซึ่งมักรมควันและบรรจุกระป๋อง โดยจะทำจากเนื้อสัตว์ เช่น ไก่, วัว, ไก่งวง และหมู หรือเนื้อพวกนี้ผสมกัน บดอย่างดีจนเป็นเนื้อเดียวกัน ปรุงด้วยเครื่องเทศ นิยมใส่มัสตาร์ดด้วย ก่อนจะใส่ลงไปในไส้ยาว บางทีก็รมควัน แต่ต้องปรุงสุกเมื่อจะกินเสมอ แต่ไส้ในอเมริกาเหนือกินไม่ได้เหมือนในยุโรป เวลากินจึงต้องนำออกทุกครั้ง นอกจากนี้ ยังนิยมหั่นชิ้นไส้กรอกยาวนั้นให้สั้น เพื่อให้บรรจุกระป๋องและใช้ประกอบอาหารได้ง่าย ที่วางขายเป็นถุงพร้อมซอสพริกหรือซอสบาร์บีคิวก็มี
ดูเพิ่ม

อาหารกระป๋อง
ผลิตภัณฑ์อาหารจากเนื้อในหม้อ
ไส้กรอกแดงรูปแบบต่าง ๆ
พีรกร โพธิ์ประเสริฐ

| พีรกร โพธิ์ประเสริฐ |
| --- | --- |
เกิด: 4 กันยายน พ.ศ. 2532 (35 ปี) ชวนภ โพธิ์ประเสริฐ
ส่วนสูง: 180 เซนติเมตร
คู่สมรส: giorgio manzio  (2565-ปัจจุบัน)
อาชีพ: นักแสดง
ปีที่แสดง: 2553–ปัจจุบัน
ผลงานเด่น: นพดล/ เอี้ยง  – ตะวันยอแสง  เอทีเอ็ม –  นางชฎา  พิทักษ์พงศ์ (อาซื่อ)  –  บัลลังก์หงส์ 
สังกัด: สถานีโทรทัศน์สีกองทัพบกช่อง 7 (2553–2560) ช่อง 8 (2560–2561)
พีรกร โพธิ์ประเสริฐ (ชื่อเดิม : ชวนภ โพธิ์ประเสริฐ) ชื่อเล่น กัสเบล 
อดีตนักแสดงสังกัด สถานีโทรทัศน์สีกองทัพบกช่อง 7
ปัจจุบัน พีรกร โพธิ์ประเสริฐ หมดสัญญากับทางช่อง 7 แล้วหลังจากนั้นเซ็นสัญญากับทางช่อง 8 ปัจจุบันได้ออกจากวงการไปอยู่กับสามีชาวอิตาลี ซึ่งเข้าพิธีแต่งงานไปเมื่อวันที่ 19 กรกฎาคม พ.ศ.2565 ที่นครนิวยอร์ก ประเทศสหรัฐอเมริกา
การศึกษา

ระดับประถมศึกษา โรงเรียนแย้มวิทยาการ
ระดับมัธยมศึกษา โรงเรียนโพธาวัฒนาเสนี
ระดับปริญญาตรี คณะนิเทศศาสตร์ มหาวิทยาลัยรังสิต
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2553 | ตะวันยอแสง  | นพดล (เอี้ยง) |
| 2553 | วัยป่วนก๊วนล่าฝัน | ด้วง |
| 2554 | เหนือมนุษย์  | ลูกกบ |
| 2554 |  เสน่ห์บางกอก | ชิด |
| 2554 | วิวาห์...ฮาเฮ  | กึ๋น |
| 2556 | ปิ่นรัก | เจ้ายง |
| 2556 |  คุณชายเลี้ยงหมู คุณหนูเลี้ยงแกะ | ผจญ |
| 2556 | ยมบาลเจ้าขา  ตอน...ความทรงจำของชายชรา | โชติ (รับเชิญ) |
| 2557 |  วัยมันพันธุ์อสูร  | เข้ม (รับเชิญ) |
| 2557 |  ลูกผู้ชายพันธุ์ดี | วัลลภ |
| 2558 |  นางชฎา | เอทีเอ็ม |
| 2559 | ไฟรักเกมร้อน | กุ้ง กรกฎ |
| 2559 |  โนราห์ | สมภพ |
| 2559 | บัลลังก์หงส์ | พิทักษ์พงศ์ ลีลาวัฒนชัย (อาซื่อ) |
| 2559 | ยมบาลเจ้าขา ปี 2 | ไมค์ (รับเชิญ) |
| 2561 | ดอกหญ้าในพายุ | พันเลิศ |
| 2561 | พยัคฆา | หมอแทนคุณ |
| 2561 | ซิ่นลายหงส์ | เจ้าศรีธารา |
ผลงาน > ละครสั้น ชุด ฟ้ามีตา

2553 ตอน ใจดวงร้าว
2553 ตอน กิมตุ้ย รับบท กิมตุ้ย
2557 ตอน สุภาพสตรี
ผลงาน > พิธีกร

แซทโซน โซนมันวันเสาร์ ช่อง 7
ผลงาน > มิวสิกวิดีโอ

เพลง เธอคือความหมายของความคิดถึง -  เปาวลี พรพิมล (2556)
เพลง ใกล้ไป ของ Friday
เพลง ความพยายามอยู่ที่ไหน ของ เล้าโลม
เพลง ละเลย ของ Infamous
เพลง เกลียดเพลงรัก ของ แพนเค้ก
ผลงาน > โฆษณา

ดีแทค
เลย์รสปลาหมึก
เซ็นทรัล 60 ปี
พิซซ่า
Nivea
พอนด์ส
เด็นทีน
กานิเยร์
Honda
Tropicana Twister
ขนมโปเต้
ผลงาน > รางวัล

14 คนสุดท้ายของ Dutchie Boy 2008
AIA Healthy Boy
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จัดเป็น การเลือกตั้งทั่วไปครั้งที่ 12 ของประเทศไทย การเลือกตั้งครั้งนี้เกิดขึ้นเมื่อมีการประกาศใช้รัฐธรรมนูญแห่งราชอาณาจักรไทย พุทธศักราช 2521 ซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้รัฐธรรมนูญกำหนดไว้ในบทเฉพาะกาลยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ การเลือกตั้งมีขึ้นในเดือนธันวาคม ปีเดียวกันแล้ว พลเอก เกรียงศักดิ์ ชมะนันทน์ นายกรัฐมนตรีได้ประกาศให้มีการเลือกตั้งขึ้นในวันที่ 22 เมษายน พ.ศ. 2522
การเลือกตั้งครั้งนี้นับเป็นการเลือกตั้งครั้งแรก ที่มีขึ้นหลังเหตุการณ์นองเลือดเมื่อวันที่ 6 ตุลาคม พ.ศ. 2519 ที่มหาวิทยาลัยธรรมศาสตร์และสนามหลวง ซึ่งหลังจากนั้นได้มีการรัฐประหารและกบฏเกิดขึ้นตามมาอีก รวมทั้งหมด 3 ครั้ง
ผลของการเลือกตั้ง ปรากฏว่า พรรคประชากรไทยที่เพิ่งมีการก่อตั้งขึ้นมา โดย นายสมัคร สุนทรเวช อดีตรัฐมนตรีว่าการกระทรวงมหาดไทย และอดีตสมาชิกพรรคประชาธิปัตย์ ประสบความสำเร็จเป็นอย่างยิ่งในการเลือกตั้งครั้งนี้ซึ่งถือเป็นครั้งแรกของพรรค โดยสามารถได้รับเลือกตั้งในพื้นที่กรุงเทพมหานคร ได้ถึง 29 ที่นั่ง จากทั้งหมด 32 ที่นั่ง โดยเหลือให้แก่ พันเอก ถนัด คอมันตร์ จากพรรคประชาธิปัตย์, หม่อมราชวงศ์คึกฤทธิ์ ปราโมช และนายเกษม ศิริสัมพันธ์ จากพรรคกิจสังคม เพียง 3 ที่นั่งเท่านั้น ในขณะที่ภาพรวมทั้งประเทศ พรรคกิจสังคม ได้รับเลือกมาเป็นอันดับหนึ่ง คือ 88 ที่นั่ง ขณะที่ผู้สมัครอิสระที่ไม่สังกัดพรรคการเมืองใด ได้ทั้งสิ้น 63 ที่นั่ง จากเสียงทั้งหมดในสภาผู้แทนราษฎร 301 เสียง จึงไม่มีพรรคการเมืองใดได้เสียงเกินครึ่ง ทุกพรรคจึงมีมติสนับสนุนให้ พล.อ.เกรียงศักดิ์ ชมะนันท์ ดำรงตำแหน่งนายกรัฐมนตรีต่อ ซึ่งต่อมาในวันที่ 12 พฤษภาคม ปีเดียวกัน ได้มีพระบรมราชโองการโปรดเกล้าฯแต่งตั้งให้ พล.อ.เกรียงศักดิ์ ดำรงตำแหน่งนายกรัฐมนตรี ซึ่งนับเป็นสมัยที่ 2
การเลือกตั้งครั้งนี้ ถือเป็นความล้มเหลวอย่างสิ้นเชิงของพรรคประชาธิปัตย์ที่เคยชนะการเลือกตั้งมาก่อนหน้านั้นถึง 2 ครั้ง คือ ในปี พ.ศ. 2518 และพ.ศ. 2519 โดยเฉพาะอย่างยิ่งในพื้นที่กรุงเทพมหานคร ที่เคยได้รับการเลือกตั้งมาทั้งหมด ก็เหลือเพียงคนเดียวเท่านั้น ขณะที่ภาพรวมทั้งประเทศจากที่เคยได้มากถึง 114 คน ในปี พ.ศ. 2519 เหลือเพียง 35 คนเท่านั้น ในครั้งนี้
ดังนั้น หลังการเลือกตั้ง ม.ร.ว.เสนีย์ ปราโมช หัวหน้าพรรคซึ่งไม่ได้ลงรับเลือกตั้งในครั้งนี้ ก็ได้ลาออกพร้อมทั้งคณะกรรมการบริหารพรรคทั้งหมด เพื่อรับผิดชอบต่อผลการเลือกตั้ง ซึ่งต่อมา ผู้ที่รับได้เลือกให้เป็นหัวหน้าพรรค คือ พ.อ.ถนัด คอมันตร์ สมาชิกพรรคผู้ได้รับเลือกตั้งมาเพียงคนเดียวเท่านั้นของกรุงเทพมหานคร และ ม.ร.ว.เสนีย์ ก็ได้ถือโอกาสนี้วางมือจากการเมืองทั้งหมด
อนึ่ง การเลือกตั้งครั้งนี้มีความแตกต่างไปจากการเลือกตั้งครั้งอื่น ๆ คือ ในพระราชบัญญัติการเลือกตั้งสมาชิกสภาผู้แทนราษฎร พุทธศักราช 2522 ซึ่งเป็นกฎหมายที่ใช้ประกอบการเลือกตั้งครั้งนี้ ในมาตรา 18 ได้กำหนดให้มีการจำกัดสิทธิของผู้ที่ใช้สิทธิเลือกตั้งพอสมควร เช่น ต้องจบการศึกษาระดับมัธยมศึกษาตอนปลาย และการไปใช้สิทธินั้นต้องลงทะเบียนแจ้งความประสงค์ก่อนด้วย โดยเฉพาะผู้ที่เป็นชาวไทยเชื้อสายจีนที่เกิดจากบิดาที่เป็นชาวจีนอพยพ ทั้ง ๆ ที่ตามกฎหมายแล้ว บุคคลเช่นนี้ถือว่ามีสัญชาติไทยโดยสมบูรณ์ ทำให้เป็นที่วิพากษ์วิจารณ์เป็นอย่างยิ่ง ซึ่งในเวลาต่อมามาตรานี้ก็ได้รับการแก้ไข
ซูริอาแห่งนาวาร์

| ซูริอาแห่งนาวาร์ |
| --- | --- |
พระนางซูริอาและเจ้าหญิงฌาน พระราชธิดา ทรงภาวนาต่อหน้านักบุญเซนต์หลุยส์
สมเด็จพระราชินีแห่งฝรั่งเศส
ดำรงพระยศ: 29 มกราคม ค.ศ. 1350 – 22 สิงหาคม ค.ศ. 1350

พระราชสมภพ: 1331
สวรรคต: 1398 (อายุ 66–67) โนเฟล-แซ็ง-มาร์แต็ง นอร์ม็องดี ราชอาณาจักรฝรั่งเศส
ฝังพระศพ: มหาวิหารแซ็ง-เดอนี  แซ็ง-เดอนี ราชอาณาจักรฝรั่งเศส
คู่อภิเษก: พระเจ้าฟีลิปที่ 6 แห่งฝรั่งเศส (สมรส 1350; เสียชีวิต 1350)
พระราชบุตร: ฌานแห่งฝรั่งเศส
ราชวงศ์: เอเวเรอ
พระราชบิดา: พระเจ้าฟิลิเปที่ 3 แห่งนาวาร์
พระราชมารดา: สมเด็จพระราชินีนาถโยอานาที่ 2 แห่งนาวาร์
ซูริอาแห่งนาวาร์ หรือ บลังกาแห่งนาวาร์ หรือ บล็องช์แห่งนาวาร์ (บาสก์: Zuria Nafarroakoa; สเปน: Blanca de Navarra; ฝรั่งเศส: Blanche de Navarre) หรือ ซูริอาแห่งเอเวรอ (บาสก์: Zuria Évreuxkoa; สเปน: Blanca de Évreux; ฝรั่งเศส: Blanche d'Évreux; ค.ศ. 1331–1398) เป็นสมเด็จพระราชินีแห่งฝรั่งเศสในพระเจ้าฟีลิปที่ 6 ใน ค.ศ. 1350
เจ้าหญิงซูริอาแห่งนาวาร์ประสูติใน ค.ศ. 1331 เป็นพระราชธิดาในพระเจ้าฟิลิเปที่ 3 แห่งนาวาร์ และสมเด็จพระราชินีนาถโยอานาที่ 2 แห่งนาวาร์
เจ้าหญิงซูริอาเป็นพระขนิษฐาในพระเจ้าการ์โลสที่ 2 แห่งนาวาร์ และมาเรีย สมเด็จพระราชินีแห่งนาวาร์ พระองค์เป็นพระราชปนัดดาทางพระมารดาในพระเจ้าหลุยส์ที่ 10 แห่งฝรั่งเศสกับพระมเหสีองค์แรกมาร์เกอรีตแห่งเบอร์กันดี ถ้าสตรีได้รับอนุญาตให้สืบราชบัลลังก์ฝรั่งเศสแล้วพระราชมารดาของพระองค์ก็จะเป็นผู้สืบราชบัลลังก์หลังจากการเสด็จสวรรคตของพระเชษฐาต่างพระมารดาพระเจ้าฌ็องที่ 1 แห่งฝรั่งเศส
เจ้าหญิงซูริอาทรงเสกสมรสกับพระเจ้าฟีลิปที่ 6 เมื่อวันที่ 11 มกราคม ค.ศ. 1350 เป็นพระอัครมเหสีองค์ที่สองหลังจากพระราชินีฌานผู้สิ้นพระชนม์ด้วยโรคระบาด พระราชินีซูริอาและพระเจ้าฟีลิปมีพระราชธิดาด้วยกันพระองค์หนึ่ง – ฌานน์ผู้หมั้นหมายที่จะเสกสมรสกับพระเจ้าจอห์นที่ 1 แห่งอารากอนแต่เสด็จสิ้นพระชนม์ระหว่างการเดินทางไปอารากอน
พระราชินีซูริอามีความสนพระทัยในการเล่นแร่แปรธาตุและทรงมีห้องทดลองของพระองค์เองในปราสาท[ต้องการอ้างอิง] พระราชินีซูริอาเสด็จสวรรคตเมื่อ ค.ศ. 1398
ดูเพิ่ม

ราชวงศ์วาลัว
| ด ค กราชินีและจักรพรรดินีแห่งฝรั่งเศส |
| --- | --- |
 อาเดลาอีดแห่งอากีแตน  โรซาลาแห่งอิตาลี  แบร์ตแห่งบูร์กอญ  กงส์ต็องส์แห่งอาร์ล  มาทิลดาแห่งฟรีเซีย  อันนาแห่งเคียฟ  แบร์ตาแห่งฮอลแลนด์  แบร์ตาร์ด เดอ มงฟอร์  อาเดลาอีดแห่งโมเรียน  อาลีเยนอร์แห่งอากีแตน  กอนส์ตันซาแห่งกัสติยา  อาแดลแห่งช็องปาญ  อีซาแบลแห่งแอโน  อิงเงอปอร์แห่งเดนมาร์ก  อัคเนิสแห่งเมอราเนีย  บลังกาแห่งกัสติยา  มาร์กาเร็ตแห่งโพรว็องซ์  อิซาเบลแห่งอารากอน  มารียาแห่งบราบันต์  โยอานาที่ 1 แห่งนาวาร์  มาร์เกอริตแห่งบูร์กอญ  เกลเมนเซียแห่งฮังการี  ฌานที่ 2 แห่งบูร์กอญ  บล็องช์แห่งบูร์กอญ  มารีแห่งลักเซมเบิร์ก  ฌาน เดเวรอ  ฌานแห่งบูร์กอญ  ซูริอาแห่งนาวาร์  ฌานแห่งโอแวร์ญ  ฌานแห่งบูร์บง  เอลีซาเบ็ทแห่งบาวาเรีย-อิงก็อลชตัท  มารีแห่งอ็องฌู  ชาร์ล็อตแห่งซาวอย  อานแห่งเบรอตาญ  ฌานแห่งฝรั่งเศส  แมรี ทิวดอร์  โกลดแห่งฝรั่งเศส  เอเลโอโนเรอแห่งออสเตรีย  กาเตรีนา เด เมดีชี  แมรี สจวต  เอลีซาเบ็ทแห่งออสเตรีย  หลุยส์แห่งลอแรน-โวเดมง  มาร์เกอริตแห่งวาลัว  มารีอา เด เมดีชี  อันนาแห่งออสเตรีย  มาริอา เตเรซาแห่งสเปน  มารี เลชชินสกา  มารีอา อันโทนีอาแห่งออสเตรีย  มารีอา จูเซปปีนาแห่งซาวอย*  โฌเซฟีน เดอ โบอาร์แน  มารีอา ลูโดวีคาแห่งออสเตรีย  มารี-เตแรซแห่งฝรั่งเศส*  มารีอา อะเมเลียแห่งนาโปลีและซิซิลี  เออเฌนี เดอ มอนตีโค 
*เป็นที่ถกเถียง